als_Latn dik_Latn sag_Latn
Imagjinoni të ju ndalojë policia rrugore, dhe në vend të oficerit të policisë, të jetë Kryeministri Edi Rama.
Një spot i tillë, sa argëtues dhe gazmor, aq edhe me një mesazh brenda tij dhe sloganin “të bëjmë shtet”, ka shpërndarë në rrjetin sociale Fabeook Kryeministri Rama.
Në video, shihet shefi i qeverisë, që ka ndaluar një drejtues automjeti për ta gjobitur për shkelje të rregullave të qarkullimit, e ndërsa ky i fundit kërkon t’i shpjegojë se ka miq të fortë në Polici dhe se do t’i shpëtojë gjobës.
“Shefo, mos u lodh kot me gjobën, sepse do ta paguash vetë.” thotë i riu në video.
Por në momentin që vë re se në rolin e policit rrugor ishte Kryeministri Rama, drejtuesi i mjetit nis të tërhiqet e madje t’i thotë shefit të qeverisë se janë takuar edhe më parë. Ndonëse sipas skenarit, shoferi del që ka njohje me Ramën, kryeministri nuk e toleron për gjobën.
“Edo, e kuptoj që kam bërë gabim por të lutem ma fal.” thotë drejtuesi
“Më vjen keq, vetëm këtë mos ma kërko. Sepse me këto gjoba ndërtojmë shkolla, parqe lulishte dhe Shqipërinë që duam” i përgjigjet Rama
Drejtuesi pranon në heshtje gjobën e ndërsa Kryeministri largohet duke përcjellë mesazhin elektoral se ai dhe qeveria që ai drejton tashmë ka ndërmarrë nismën e të bërit shtet.
als_Latn als_Latn als_Latn als_Latn als_Latn als_Latn als_Latn als_Latn